EPISTOLA LVII. IVO,  Dei gratia humilis Carnotensis episcopus,  GAUFRIDO  Vindocinensis monasterii abbati, mundum spernere cum suo flore.
De fratre illo qui ter a vobis fugiens, secundum constitutionem monasticae regulae, ter susceptus fuerat , et nunc quarta vice aversus fugerat, et item conversus et reversus sepulturam cum fratribus per misericordiam obtinuerat, mihi satis placet, quia superexaltat misericordia judicium , et Dominus principi apostolorum consuluit, converso peccatori non tantum dimittendum septies, sed usque septuagies septies . Sed quia sacrilegium quod commisit abscondit, nec condigna satisfactione 26 monasterio rem sublatam restituit, monendo consulimus, et consulendo monemus, ut sepulturam quam cum fratribus misericorditer acceperat, amittat, quatenus caeteri timorem habeant, et a simili sacrilegio manus contineant, quia non potest sequi plena remissio ubi non fuit vera conversio . Vale.
(conf. ep. 160) (Jac. II) (Matth. XVIII)
[commiserat, ms. c. 
] [ unus v.
c. confessio]